उमराई स्कूल में स्टाफ गायब, शिक्षक एपीओ
बांसवाड़ा| माध्यमिकशिक्षा विभाग के उपनिदेशक शिवजी गौड़ ने रामावि उमराई स्कूल में कार्यरत शिक्षक मनोहर पंड्या को तत्काल प्रभाव से एपीओ कर दिया है। शनिवार को बोर्ड परीक्षा व्यवस्थाओं का निरीक्षण करने पहुंचे उपनिदेशक त्रिपुरा सुंदरी मार्ग पर पड़ने वाले उमराई स्कूल का निरीक्षण किया। दोपहर 2.05 बजे स्कूल के गेट पर पहुंचे तो सामने से सभी शिक्षक स्कूल परिसर से बाहर निकल रहे थे। जैसे ही डीडी ने पूछा तो बताया गया कि पूर्व सरपंच की मौत हो गई है, इसलिए उनके घर पर बैठने जा रहे हैं।
इस पर सवाल जवाब किया तो ढंग से उत्तर नहीं दे पाए। इसके बाद उपनिदेशक ने कार्रवाई करते हुए जिम्मेदार शिक्षक मनोहर पंड्या को एपीओ करने के निर्देश दिए। उपनिदेशक ने कहा कि आप कहीं पर बैठने जाए तो अच्छा है, लेकिन स्कूल समय से पहले या फिर स्कूल समय के बाद जाएं। यह कहां की परंपरा है कि स्कूल में बच्चों को चपरासी के भरोसे छोड़ और आप कहीं बैठने जाए। इसके पहले उपनिदेशक ने बांसवाड़ा शहर में नूतन, चिडिय़ावासा, गनोड़ा आदि स्कूलों का निरीक्षण कर बोर्ड व्यवस्था का जायजा लिया।
ड्यूटी बोर्ड की फ्लाइंग में पीछे से शिक्षक गैरजिम्मेदार
उमराई स्कूल में प्रधानाध्यापक मनीष उपाध्याय की ड्यूटी बोर्ड उड़नदस्ते में लगाई गई है। वे 2 मार्च से नियमित रूप से बोर्ड ड्यूटी में व्यस्त हैं। स्कूल की जिम्मेदारी एक वरिष्ठ शिक्षक को दी थी। जो शनिवार को आठवीं बोर्ड के पेपर लेने के लिए सदर थाने में आए हुए थे। पीछे से जो शिक्षक बचे थे, वे 2 बजे पूर्व सरपंच के घर पर बैठने के लिए जा रहे थे। तभी उपनिदेशक स्कूल में पहुंचे थे। जब डीडी स्कूल में पहुंचे तो स्कूल का नजारा देख अचंभित हो गए। बच्चे अपनी अपनी कक्षा में बिना शिक्षक के थे। इसके बाद एपीओ की कार्रवाई की गई। इस दौरान उपनिदेशक के साथ पूर्व डीईओ खेलशंकर व्यास, राउमावि पलोदड़ा उदयपुर सुभाष मेनारिया और मांगीलाल मेनारिया आदि मौजूद थे।
bho_Deva hin_Deva hin_Deva hin_Deva hin_Deva